**Rīgas domes Izglītības, kultūras un sporta departamenta** **atklātā konkursa**

**„Pārtikas produktu piegāde Rīgas pilsētas izglītības iestādēm”,**

**identifikācijas Nr. RD IKSD 2021/7**

**ZIŅOJUMS**

**(1.daļa “Piens un piena produkti”)**

2021. gada 5. jūlijā

**Pasūtītājs**: Rīgas domes Izglītības, kultūras un sporta departaments (turpmāk – Departaments) kā centralizēta iepirkumu institūcija, reģ. Nr. 90011524360, Krišjāņa Valdemāra iela 5, Rīga, LV-1010, tālr. 67026816, e-pasts iksd@riga.lv.

**Iepirkuma metode:** saskaņā ar Publisko iepirkumu likuma (turpmāk – PIL) 8. panta pirmās daļas 1. punktu un Ministru kabineta 2017. gada 28. februāra noteikumu Nr.107 “Iepirkuma procedūru un metu konkursu norises kārtība” regulējumu.

**CPV kods:** [15000000-](http://www.iub.gov.lv/iubcpv/parent/473/clasif/main/)8.

**Iepirkuma priekšmets:** pārtikas produktu piegāde 4 (četrām) izglītības iestādēm (turpmāk – Iestādes), līguma termiņš 36 mēneši.

**Paredzamā līgumcena:** līdz 424 740 euro bez PVN.

**Finansējuma avots:** pašvaldības budžets.

**Iepirkuma komisija:** (turpmāk – Komisija**)** – izveidota saskaņā ar Rīgas domes Izglītības, kultūras un sporta departamenta 27.04.2021. rīkojumu Nr. DIKS-21-324-rs, šādā sastāvā:

Kristīne Graudumniece– Komisijas priekšsēdētāja, Anastasija Goļatkina – Komisijas priekšsēdētājas vietniece.

**Komisijas sastāvā:** Inese Liepa, Ingrīda Millere, Marija Meirupska.

**Interešu konflikti:** nav konstatēti. Veiktas PIL III nodaļā paredzētās procedūras.

**Piedāvājuma izvēles kritērijs:** saimnieciski visizdevīgākais piedāvājums katrā iepirkuma daļā.

**Piedāvājumu iesniegšana:** termiņš līdz 14.06.2021. plkst. 10:00, Elektronisko iepirkumu sistēmas (turpmāk – EIS) e-konkursu apakšsistēmā.

**Piedāvājumu atvēršanas vieta, datums un laiks**: 14.06.2021. plkst. 10:00, EIS e-konkursu apakšsistēmā, Departamentā, Rīgā, Krišjāņa Valdemāra ielā 5, 406. kabinetā.

Atklātā konkursa „Pārtikas produktu piegāde Rīgas pilsētas izglītības iestādēm”, identifikācijas Nr. RD IKSD 2021/7 (turpmāk – Iepirkums) nolikumu (turpmāk – Nolikums) Komisija apstiprināja 29.04.2021.

**Paziņojums par līgumu** publicēts Eiropas Savienības Oficiālajā Vēstnesī 12.05.2021., Iepirkumu uzraudzības biroja mājas lapā (turpmāk - IUB) paziņojums par līgumu publicēts 09.05.2021.

Nolikums ar tā pielikumiem publicēts pircēja profilā (<https://www.eis.gov.lv/EKEIS/Supplier/Organizer/268>) 09.05.2021.

Komisijas priekšsēdētājas vietniece A. Goļatkina ir sagatavojusi Nolikumu, Komisijas locekle I. Millere ir sagatavojusi Iepirkuma tehniskās specifikācijas projektu. A. Goļatkina optimizēja un precizēja katrai izglītības iestādei nepieciešamo produktu gada apjomu. Nolikuma tehniskās specifikācijas projekts ir sagatavots, ievērojot Ministru kabineta 13.03.2012. noteikumu Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūcijas klientiem un ārstniecības iestāžu pacientiem” prasības.

Iepirkumā tika piesaistīti Iepirkuma eksperti – Ilga Zepa un Svetlana Aļminoviča– Miļjanoviča, lai sagatavotu atzinumu par pretendentu piedāvāto produktu atbilstību tehniskās specifikācijas prasībām, tai skaitā atbilstību Ministru kabineta 13.03.2012. noteikumiem Nr. 172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūcijas klientiem un ārstniecības iestāžu pacientiem”, kā arī, lai tiktu pārbaudīta informāciju par produktiem, kurus pretendents piedāvā un kuri atbilst bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām, salīdzinot piedāvājumu ar attiecīgo datu bāžu informāciju.

Iepirkuma 1.daļā piedāvājumus EIS iesniedza:

**Daļai Nr. 1 - Piens un piena produkti**

|  |  |  |
| --- | --- | --- |
| **Pretendents** | **Iesniegšanas datums un laiks** | **Finanšu piedāvājums iepirkuma 1. daļā** |
| "Nimaks" SIA  | 11.06.2021 plkst. 14:04 | EIRO 115986.54 |
| "Sanitex" SIA  | 14.06.2021 plkst. 09:29 | ~~EIRO 42774.13~~ 128322.39\* |
| "S.A.V." SIA  | 10.06.2021 plkst. 21:30 | EIRO 116574.54 |

*\* Ņemot vērā, ka Komisija konstatēja, ka pretendents SIA “Sanitex” EIS sadaļā “Finanšu piedāvājuma prasības” norādīja finanšu piedāvājumu 12 mēnešiem, nevis 36 mēnešiem, Komisija precizēja pretendenta finanšu piedāvājumu atbilstoši pretendenta* *Tehniskajā un finanšu piedāvājumā norādītajai summai 36 mēnešiem.*

Uzsākot darbu pie pretendentu iesniegto piedāvājumu izskatīšanas, Komisija konstatēja, ka Iepirkuma 1.daļā “Piens un piena produkti” visu pretendentu norādītās piedāvātās līgumcenas 36 mēnešiem, kuras pretendenti norādīja EIS un Tehniskajā un finanšu piedāvājumā, pārsniedz 150 % no iepirkuma paredzamās līgumcenas, kas norādīta publikāciju vadības sistēmā publicētajā paziņojumā par līgumu[[1]](#footnote-1):

|  |  |  |  |  |  |
| --- | --- | --- | --- | --- | --- |
| **Iepirkuma daļa** | **Paredzamā līgumcena, kas norādīta EIS un paziņojumā par līgumu****(EUR bez PVN)** | **Pretendenta nosaukums** | **Pretendenta piedāvātā līgumcena 36 mēnešiem EIS****(EUR bez PVN)** | **Starpība****(EUR bez PVN)** | **Pretendenta piedāvātā līgumcena procentos (%) no pasūtītāja paredzamās līgumcenas** |
| 1.daļa “Piens un piena produkti” | 72188 | "Nimaks" SIA | 115986.54 | -43798.54 | **160.67** |
| "Sanitex" SIA | 128322.39 | -56134.39 | **177.76** |
| "S.A.V." SIA | 116574.54 | -44386.54 | **161.49** |

Neskatoties uz to, ka Iepirkuma nolikumā (turpmāk – Nolikums) Komisija nav izvirzījusi nosacījumu, ka, sasniedzot Nolikumā norādīto līgumcenu, piedāvājums tiks noraidīts, kā arī Nolikumā un tā pielikumos nav norādīta paredzamā līgumcena katrā Iepirkuma daļā, tomēr paredzamā līgumcena katrai Iepirkuma daļai ir norādīta Iepirkumu uzraudzības biroja (turpmāk – IUB) publikāciju vadības sistēmā1 Pasūtītāja publicētajā paziņojumā par līgumu (<https://pvs.iub.gov.lv/show/654112> ), kas, savukārt, saskaņā ar definīciju PIL 1.panta 11.punktā arī ir iepirkuma procedūras dokuments[[2]](#footnote-2). Papildus katras Iepirkuma daļas paredzamā līgumcena norādīta EIS.

PIL 41. panta vienpadsmitajā daļā ir noteikts: *“Pasūtītājs noraida pretendenta piedāvājumu atklātā vai slēgtā konkursā, ja pretendenta piedāvātā līgumcena pārsniedz jebkuru no šādām vērtībām:*

*1) iepirkuma procedūras dokumentos pasūtītāja norādīto līgumcenu, ja tā noteikta kā piedāvājuma atbilstības prasība;*

*2) 150 procentus no iepirkuma procedūras dokumentos norādītās paredzamās līgumcenas.”.*

Ņemot vērā minēto, **05.07.2021. Komisija pieņēma lēmumu** **noraidīt visu pretendentu: SIA “Nimaks”, SIA “Sanitex”, SIA “S.A.V.” piedāvājumus Iepirkuma 1. daļā**, pamatojoties uz PIL 41. panta vienpadsmitās daļas 2. punktu, jo šo pretendentu piedāvātās līgumcenas pārsniedz 150 % no Iepirkuma procedūras dokumentos norādītās paredzamās līgumcenas. **Līdz ar to Iepirkuma komisija pieņēma lēmumu izbeigt iepirkuma procedūru** **1. daļā**, pamatojoties uz Ministru kabineta 28.02.2017. noteikumu Nr. 107 “Iepirkuma procedūru un metu konkursu norises kārtība” 229.4. apakšpunktu, jo šajā Iepirkuma daļā tika iesniegti iepirkuma procedūras dokumentos noteiktajām prasībām neatbilstoši piedāvājumi.

Komisijas priekšsēdētāja K. Graudumniece

Goļatkina 67026784

1. [Iepirkumu uzraudzības birojs (iub.gov.lv)](https://pvs.iub.gov.lv/show/654112) [↑](#footnote-ref-1)
2. **Iepirkuma procedūras dokuments** — jebkurš dokuments, kuru sagatavojis vai uz kuru atsaucas pasūtītājs, lai aprakstītu vai noteiktu iepirkuma vai iepirkuma procedūras elementus, tai skaitā paziņojums par līgumu, paziņojums par izmaiņām vai papildu informāciju, tehniskā specifikācija, aprakstošie dokumenti, iepirkuma līguma projekts, iepirkuma procedūras nolikums un papildu dokumenti [↑](#footnote-ref-2)